钦定古今图书集成/理学汇编/学行典/第258卷 > 江上丈人
## 钦定古今图书集成/理学汇编/学行典/第258卷 > 江上丈人

按《高士传》：江上丈人者，楚人也。楚平王以费无忌之
谗杀伍奢。奢子员亡，将奔吴，至江上，欲渡，无舟，而楚
人购员甚急，自恐不脱，见丈人得渡，因解所佩剑以
与丈人曰：“‘此千金之剑也，愿献之’。丈人不受，曰：‘楚国
之法，得伍胥者爵执珪，金千镒，吾尚不取，何用剑为’？”
不受而别莫知其谁。员至吴为相，求丈人不能得，每
食辄祭之曰：“名可得闻而不可得见，其唯江上丈人
乎！”

按《安陆府志》：“楚津渔父，不知何许人。初，伍员奔吴，渔
父舣舟以渡，歌曰：‘日月昭昭兮寖以驰，与子期兮芦
之漪’。又歌曰：‘日已夕兮予心忧悲，月已驰兮何不渡
为事寖急兮将奈何’。”